Kaura həbsdən qaçışı

Kaura həbsdən qaçışı () – 5 avqust 1944-cü ildə Avstraliyanın Kaura qəsəbəsi yaxınlığındakı həbs düşərgəsində saxlanılan yapon müharibə əsirlərinin həbsdən qaçış cəhdi. Bu, İkinci dünya müharibəsinin ən böyük həbsdən qaçış hadisələrindən biridir.

 Hadisə 
1944-cü ilin avqustunda Avstraliyanın Kaura qəsəbəsi yaxınlığında yerləşən 12 saylı həbs düşərgəsinin B bölməsində 1104 yapon müharibə əsiri saxlanılırdı. Həmin düşərgədə yaponlarla yanaşı italyan və koreyalılar da var idi. Yaponlara Cenevre konvensiyasının şərtlərinə uyğun münasibət göstərilsə də, 22-ci garnizon batalyonunun mühafizəçiləri ilə yaponlar arasındakı münasibətlər pis idi.

Yaponlar 1944-cü ilin avqustuna qədər həbsdən qaçış planları yox idi. Lakin onlar yapon müharibə əsirlərinin bir hissəsinin Hey həbs düşərgəsinə transfer ediləcəyini öyrənəndə kütləvi qaçışa cəhd etmək qərarına gəlmişdirlər.

5 avqust 1944-cü ildə, səhər saatlarında Avstraliya ordusunun personalı minlərlə yaponun səsinə oyanmışdır. Bağbanlıq ləvazimatları, beysbol çubuqları, baltalar və bıçaqlara silahlanan 1104 yapon düşərgənin hasarlarına hücum etmiş və düşərgədən qaçmışdır. Növbəti günlərdə başlayan insan ovu nəticəsində düşərgədən qaçmış 231 yapon və 4 avstraliyalı öldürülmüş, 103 yapon yaralanmışdır. Sağ qalanların bir hissəsi yenidən tutulmuş, bir hissəsi isə intihar etmişdir.

 Xatirəsi 
1963-cü ildə Avstraliya hökuməti hadisənin baş verdiyi yerin yaxınlığında müharibə qəbiristanlığı yaratmışdır. İnsident nəticəsində ölmüş yaponların qalıqları buraya köçürülmüşdür. 1978-ci ildə Kaurada Cənub yarımkürəsinin ən böyük yapon bağı yaradılmışdır. Bağ Ken Nakacima tərəfindən dizayn edilmişdir.

 İstinadlar 

 Ədəbiyyat 


Kateqoriya:Avstraliya tarixi
Kateqoriya:Yaponiya İkinci Dünya müharibəsində
Kateqoriya:Müharibə əsirləri